Il-Prim Ministru Ingliż Boris Johnson iddefenda l-azzjonijiet tiegħu wara r-riżenja ta' Matt Hancock minn Ministru għas-Saħħa Ingliż. Ir-riżenja ġiet wara li Hancock deher jikser il-linji gwida ta' distanza soċjali. F'filmati ppubblikati juru lill-eks ministru Ingliż ibus lill-kollega tiegħu. Meta Johnson kien mistoqsi għala ma keċċiex lil Hancock, il-Prim Ministru Ingliż wieġeb li l-għada li ħarġet l-istorja fuq Hancock l-Gvern Ingliż kellu Ministru għas-Saħħa ġdid. Ara wkoll: Jirriżenja l-Ministru għas-Saħħa Ingliż wara li kiser ir-regoli marbuta mal-Covid-19